מה שם האוזניות של אפל בהן מצוי השבב שמסנכרן ביניהן?
W1
דבר אחד שחשוב להתייחס אליו נוגע למה שאנחנו לוקחים כמובן מאליו והוא דווקא מורכב למדי – הסנכרון שבין שתי אוזניות שאינן מחוברות זו לזו. אחת הטענות שהופנו כלפי אפל בדחיית השקת המוצר נגעה לעובדה שהתגלו לא מעט בעיות בנושא ואפל נאלצה לסיים סדרת בדיקות לפני שהיא משחררת את המוצר ללקוחות. ובכן, על מנת לייצר סנכרון מושלם בין שתי האוזניות עושה אפל שימוש בשבב שפיתחה בשם W1. השבב המצוי בכל אחת מהאוזניות אחראי ללא מעט קסמים שהן יודעות לעשות. בראש ובראשונה הוא אחראי לסנכרון השקוף שבין האייפון לבין האוזניות, מה שמבטל לנו את הצורך לגשת בכלל להגדרות הבלוטות׳ במכשירים השונים. כמו כן אחראי השבב לסנכרון שבין האוזנייה שמימין לזו שמשמאל כדי שנקשיב למוזיקה באופן אחיד בזמן אמת. לבסוף, אחראי ה-W1 לקסם אחד נוסף בשילוב עם מספר חיישנים שהטמיעה אפל בכל אחת מהאוזניות – היכולת שלהן לפעול ולהכבות ברגע שהן נמצאות על האוזן וברגע שהוסרו ממנה. כל אוזניה עובדת באופן עצמאי וכוללת מיקרופון מובנה כך שתוכלו לנהל שיחה עם אוזנייה אחת ולפנות את האוזן הנוספת כדי להקשיב לרחשי הסביבה. הסרה של אוזניה מהאוזן תכבה אותה באופן מידי וברגע שתחזירו אותה לאוזן היא תשוב לפעול. נחמד לגלות שברגע ששתי האוזניות מוסרות מהאוזן האייפון שב להשמיע צלילים מהרמקול במכשיר באופן אוטומטי – שוב ללא כל צורך להתעסק בהגדרות.
השבב שמסנכרן בין אוזניות של אפל נקרא W1.